ร้าน Boteya ร้านอาหารญี่ปุ่นเปิดใหม่หมาดๆบนห้างดังอย่าง Central world เป็นร้านที่น่าสนใจตรงที่เมนูอาหารต่างๆจะเป็นการนำเอาของเด่นของแต่ละจังหวัดในญี่ปุ่นมาร้านนี้คือสามารถทานได้เกือบทุกจังหวัดเลยทีเดียว โดยวัตถุดิบทั้งหลายจะเป็นการนำเข้าเอามาจากญี่ปุ่นเลยทีเดียวเพื่อให้พวกเราลูกค้าได้ลิ้มลองรสชาติที่เป็นญี่ปุ่นแท้ๆ

ในเรื่องของบรรยากาศร้านและการตกแต่งนั้นจะค่อนข้างแตกต่างจากร้านอาหารญี่ปึ่นทั่วๆไปแต่จะออกแนวโมเดิร์นผสมผสานเพื่อความแปลกใหม่ ส่วนครัวนั้นจะเป็นครัวแบบ open เพื่อเป็นการโชว์ถึงวิธีการทำอาหารและรวมถึงการควบคุมคุณภาพในการทำด้วย

มาถึงที่ตัวอาหารกันเลยดีกว่าจะโดยเราจะสั่งเมนูที่เป็น signature และเมนูน่าทานที่แนะนำของทางร้าน

เมนูที่ทาน :

1.ซีซ่าสลัดไข่ออนเซ็นและเบคอนสไลด์(170.-)
-เริ่มต้นกันที่เมนูสวยๆผอมๆอย่างสลัดกันเลยดีกว่า จานใหญ่และน่าทานมากคะด้านบนจะมีไข่ออนเซ็นเยิ้มไว้ให้ตีเข้ากันกับสลัดให้รสชาติพิเศษไปอีกแบบด้วยความเป็นสลัดซีซ่าที่ชอบอยู่แล้วเลยรู้สึกว่าจานนี้ทำออกมาได้ดีทีเดียว เครื่องเยอะ ผักสด น้ำสลัดอร่อยแค่นี้พอคะ 

2.โอซาก้าสลัดหมูชาบูชาบู (150.-)
-ยังคงอยู่กันที่เมนูสลัด ตัวนี้จะออก Healthy กว่าตัวที่แล้วนิดนึงเนื่องจากน้ำสลัดเป็นน้ำสลัดงาแบบญี่ปุ่นจะให้รสชาติที่แตกต่างกันแต่ก็อร่อยทานง่ายเหมือนเดิมมีหมูชาบูแผ่นบางๆนุ่มๆอยู่ด้านบนอย่างแน่นทำให้จานนี้เป็นสลัดที่พิเศษมากๆ แต่ส่วนตัวชอบตัวซีซ่าสลัดมากกว่าคะ

3. ปีกไก่คาราอาเกะ (100.-) **
-ปีกไก่ทอดแบบคาราอาเกะ เสิร์ฟมา 4 ชิ้นอวบๆ หลังจากที่ถ่ายรูปมาอย่างหนักหน่วงนั้นพอเริ่มทานนั้นแปลกใจตรงที่ปีกไก่ยังมีความกรอบมากๆอยู่ รสชาติไม่ต้องพูดถึงมากคะ ตัวซอสมีความหวานหน่อยๆเข้ากับไก่ดีมาก ชอบเมนูนี้มากคะ

4.พรีเมี่ยม มิกซ์ โอโกะโซบะ (320.-) **
-เมนูนี้คล้ายๆโอโคโนมิยากิคะแต่จะเป็นแบบเติมเส้นโซบะเข้าไปด้วย ด้านล่างจะเป็นแป้งนุ่มบางๆตัวไส้จะเป็นแบบมิกซ์รวมทั้งเนื้อ,ซีฟู้ด ตัวนี้ชอบคะซอสเข้มข้นมากๆนัวดี ชิ้นใหญ่เครื่องแน่น

5.ซีฟู้ดสเปเชี่ยล โอโกะโซบะ (290.-)
-คล้ายๆกับตัวด้านบนคะแต่จะเปลี่ยนเป็นซีฟู้ดแทน เครื่องแน่นเช่นเคย กุ้งตัวใหญ่ๆ หอย,ปลาหมึก ตัวใหญ่มาก อร่อยมากเช่นกัน แต่สำหรับเราชอบทานเนื้อเลยชอบเมนูด้านบนมากกว่า

6. โอซาก้า ยากิโซบะลาวา (280.-)
-ยากิโซบะเมนูนี้ไม่ธรรมดามีความผสมผสานของไทยลงไปด้วยคือกระเพราหมูนั้นเองคะ และโปะด้วยไข่ดาวเยิ้มๆ เหมือนเดิมซอสยากิโซบะเข้มข้นมาก อร่อยดีคะ

7. ข้าวหน้าหมูย่างไข่ (220.-)
-หมูนุ่มๆบนข้าวร้อนๆพร้อมไข่ดาวเยิ้มๆอีก 2 ใบราดด้วยซอสเข้มข้น ตอนทานคลุกไข่เพิ่มความนัว ด้านข้างมีสลัดกองใหญ่ 1 กอง

8. ข้าวหมูย่างคารุบิ (280.-)
-แบบไม่ค่อยเหมือนในเมนูเท่าไหร่เหมือนหมูจะชิ้นเล็กและน้อยไปหรืออาจเพราะชามใหญ่เลยทำให้หมูดูน้อย แต่ความอร่อยนั้นอร่อยดีคะหมูนุ่มๆใช้ได้เลย

9.เซอร์ลอย คอมโบ (320.-) 
-เนื้อเซอร์ลอยย่างมาแบบ medium rare น้ำเนื้อหวานๆ เนื้อไม่เหนียวอร่อยดีคะชอบเนื้อเป็นทุนเดิมอยู่แล้วเลยค่อนข้างชอบเมนูนี้คะ แต่สิ่งที่ให้มาทานคู่กับคือโซยุกับวาซาบิแต่ส่วนตัวยังไม่ได้ลองแบบจิ้มวาซาบิคะเลยไม่ทราบว่าจะเป็นยังไง 

ยังมีเมนูชาบูอีก 1 อย่างแต่ไม่ได้ลองชิมคะ เก็บมาแต่รูปภาพ

อิ่มจากของคาวไปกันแล้วเราต้องมีของหวานล้างปากตบท้ายกันซะหน่อย

10. โตเกียว ช็อคโกแลต พุดดิ้ง (50.-)
-พุดดิ้งช็อคโกแลตเนื้อเนียนแต่รสชาติยัวไม่โดนเท่าไหร่ รสช็อคไม่ค่อยออกเท่าไหร่อยากให้เข้มข้นมากกว่านี้ รสชาติเหมือนยังติดๆอะไรสักอย่าง

11.โตเกียว มิ้ลค์ พุดดิ้ง (50.-)
-ตัวนี้ตอนแรกจะออกเหลวๆหน่อยนึกว่ายังเซ็ตตัวไม่ดีแต่ความจริงเป็นแบบที่ร้านต้องการแล้วคะจะออกเหลวหน่อยๆตัวนี้โอเคเลยคะหอมนมออกหวานหน่อยๆทานคู่ยันซอสสตอเบอร์รี่ยิ่งอร่อยเลย ใช้ได้คะ

หมดแล้วนะคะกับ 12 เมนูคาวหวานที่ได้ลิ้มลองไปส่วนตัวชอบเกือบหมดเลยคะสำหรับของคาว ชอบที่จานใหญ่คุ้มราคาดีคะ เหมาะกับการไปทานแบบแชร์กับเพื่อนๆ และที่สำคัญร้านนี้ไม่มี svc , vat เพิ่มด้วยนะคะ การบริการพนักงานยังดูงงอาจเพราะพึงเปิดร้านใหม่ๆ

ใครสนใจร้านอาหารญี่ปุ่นที่โอเคสักร้าน ร้านนี้อาจเป็นตัวเลือกของคุณก็ได้นะคะ มาลองดูกันนะคะ


ปล. ยังไงนี่ก็คือความคิดเห็นส่วนตัว หากผิดพลาดขออภัยไว้ ณ ที่นี้ด้วยคะ